**Morten Irgens** (født 1960) er en norsk informatiker. Han er ansatt som spesialrådgiver ved Oslomet – storbyuniversitetet, men har siden 2019 vært utleid til Høyskolen Kristiania i ulike lederstillinger.

Karriere
--------

Irgens er utdannet cand.scient. i informatikk ved Universitetet i Oslo i 1988 og ph.d. i informatikk (Computer Science) fra Simon Fraser University i 2001. Hovedoppgaven handlet om integrering av programmene Prolog og Simula, mens ph.d.-avhandlingen hadde tittelen *The Satisfiability Problem*. Ifølge Google Scholar har Irgens vært medforfatter på en vitenskapelig artikkel samt noen tekniske rapporter, konferansebidrag og populære bidrag. Han arbeidet fra 1988 ved Senter for industriforskning i Oslo, som senere fusjonerte med SINTEF. Etter doktorgradsutdannelsen var han med å etablere selskapet Actenum Corporation i Vancouver, Canada, en mindre IT-bedrift som leverer beslutningsstøttesystemer til olje- og gassektoren og der han satt i styret.

I 2009 flyttet han tilbake til Norge. Han var dekan ved avdeling for informatikk ved Høgskolen i Gjøvik og viserektor samme sted, før han i 2014 ble forskningsdirektør i fellesadministrasjonen ved Høgskolen i Oslo og Akershus (HiOA). Han var blant søkerne til rektorstillingen ved HiOA i 2015; i denne sammenhengen vekket det oppsikt at han ikke hadde noen registrerte akademiske publikasjoner i Cristin. Etter at Curt Rice ble ansatt som rektor og Irgens' stilling som forskningsdirektør nedlagt ble han i stedet ansatt som prorektor for forskning og utvikling. Irgens fikk ikke fornyet tillit i 2019 i Rices andre rektorperiode, og har siden hatt en rådgiverstilling ved Oslomet. Fra 2019 har han imidlertid hatt permisjon fra alle arbeidsoppgaver ved Oslomet samtidig som han fortsatt har vært formelt ansatt der, gjennom en ordning der han var «utleid» til Høyskolen Kristiania der han har fungert i ulike lederstillinger som utviklingsdirektør, dekan og prorektor for forskning og utviklingsarbeid. Ordningen med «utleie» av Irgens fikk kritikk fra jusprofessorer og Riksrevisjonen varslet at de vurderte å se nærmere på den. I 2023 ble det kjent at Irgens vil vende tilbake til rådgiverstillingen og at ordningen med «utleie» av ham vil opphøre, etter at Oslomets styre avslo å forlenge den.

Irgens har vært involvert i[*klargjør*] etableringen av Senter for cyber- og informasjonssikkerhet (CCIS), Simula Metropolitan Center for Digital Engineering (SimulaMet),, The Confederation of Laboratories of Artificial Intelligence Research in Europe(CLAIRE), The Norwegian Artificial Intelligence Research Consortium (NORA), og the AI, Data and Robotics Association (Adra). Han er nestleder i styret i CLAIRE, styremedlem i NORA, visepresident i Adra, og har vært styreleder i Senter for velferds- og arbeidslivsforskning, CCIS og Norsk senter for informasjonssikring (NORSIS) , og styremedlem i SimulaMet og Precarn Inc.

I 2019 tok Irgens initiativ til "Lytt til oss", et opprop til norske myndigheter om å ta et mer aktivt standpunkt i det internasjonale arbeidet mot dødelige autonome våpen. Gruppen samlet inn 800 underskrifter fra norske forskere og teknologer.

Referanser
----------

1. ↑  Larsen, Hege (19. juni 2019). «Irgens blir prorektor på Kristiania». *khrono.no*. Besøkt 28. juli 2022.
2. ↑  «Google Scholar». *scholar.google.com*. Besøkt 16. juni 2023.
3. ↑  «Changes to Board of Directors | Actenum Corporation». *web.archive.org*. 2. mai 2019. Archived from the original on 2. mai 2019. Besøkt 14. november 2021. CS1-vedlikehold: Uheldig URL (link)
4. ↑  *Oppland arbeiderblad* 26. september 2009 s. 64
5. ↑  Ny ledertrio klar ved HiOA
6. ↑  Jeg er kommet for å bli
7. ↑  Lie, Tove; Vold, Skjalg Bøhmer (20. mars 2015). «Svært ulik publisering blant rektorfavorittene ved HiOA». *khrono.no*. Besøkt 14. november 2021.
8. 1 2 3  Irgens vender tilbake til OsloMet. — Personlige årsaker
9. ↑  Hege Larsen (30. juni 2022). «Irgens blir prorektor på Kristiania». Besøkt 28. juli 2022.
10. ↑  Zachariassen, Espen (3. juli 2014). «Hele Norge spleiser på 10 professorater i cybersikkerhet». *Tu.no* **(norsk)**. Besøkt 14. november 2021.
11. ↑  Mántaras, Ramon López de (19. juni 2018). «Europa no puede quedarse atrás en inteligencia artificial». *El País* **(spansk)**. ISSN 1134-6582. Besøkt 14. november 2021.
12. ↑  Lorenzo Bernardi. «Claire, il "Cern" europeo dell’Intelligenza Artificiale che proverà a sfidare Usa e Cina».
13. ↑  Heggernes, Pinar (29. mars 2019). «Norges fremtid og kunstig intelligens». *khrono.no*. Besøkt 14. november 2021.
14. ↑  IW-Marketing (6. juli 2021). «New Co-Programmed Partnership on AI, Data and Robotics». *WISSEN schafft² DATEN* **(engelsk)**. Besøkt 14. november 2021.
15. ↑  Rundsveen, Nina (7. juli 2014). «Privat finansiering av cybersenter». *NRK*. Besøkt 14. november 2021.
16. ↑  Nilsen, Terje (7. juni 2013). «HiG blir nasjonalt senter for infosikkerhet». *Oppland Arbeiderblad* **(norsk)**. Besøkt 14. november 2021.
17. ↑  «Changes to Board of Directors | Actenum Corporation». *web.archive.org*. 2. mai 2019. Archived from the original on 2. mai 2019. Besøkt 14. november 2021. CS1-vedlikehold: Uheldig URL (link)
18. ↑  «Opprop -». *lytt-til-oss.no*. Besøkt 14. november 2021.

Eksterne lenker
---------------

* (no) Publikasjoner av Morten Irgens i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |